તે પછી રાજા માનસિંહ વૃંદાવનથી ચાલ્યો. પછી કોઈએ કહ્યું શ્રીગોવર્ધનનાથજીના દર્શને ચાલશો? ત્યારે રાજા માનસિંહે કહ્યું કે શ્રીગોવર્ધનનાથજીના દર્શન તો અવશ્ય કરવા છે. પછી ગોપાલપુરમાં આવીને દર્શનનો સમય ત્યારે કોઈએ કહ્યું કે ઉત્થાપનના દર્શન થઈ ચૂક્યા છે અને ભોગના દર્શનની તૈયારી છે, એ સાંભળીને રાજા માનસિંહ પર્વત ઉપર ચડ્યો ગરમી ઘણી પડે. ઉઘાડા પગે ગરમીમાં વ્યાકુળ થઈને ઉપર ગયો. તે સમયે જ ભોગના કમાડ ખુલ્યા હતા. શ્રીગોવર્ધનનાથજીના દર્શન કરતાજ માનસિંહના નેત્રો ઠંડા થઈ ગયાં. એ દિવસોમાં શ્રીગોવર્ધનનાથજીની સેવા બહુ વૈભવથી થતી હતી. ઉષ્ણકાલના દિવસો હતા તેથી ગુલાબના જલનો છંટકાવ થયો હતો. અરગજા(એક પ્રકારનું મિશ્રિત સુગંધી દ્રવ્ય)ની મહેક આવે છે અને બેવડો પંખો ચાલે છે. સફેદ પાગ, પરદનીને શ્રૃંગાર, શ્રી કંઠમાં મોતીની માલા અને મોતીના કર્ણફૂલ અને મોતીના સૂક્ષ્મ આભરણો પછી સુગંધ સહિત ઠંડી હવા લાગી ત્યારે રાજા માનસિંહના રોમ-રોમ શીતળ થયા. સેવાની રીતિ જોઈ રાજા માનસિંહે કહ્યું કે સેવા તો અહીં છે. શ્રીઠાકુરજી સુખથી બિરાજે છે. ભાગવતમાં શ્રીકૃષ્ણ પ્રગટ થયા સાંભળ્યા હતા, તે શ્રીગોવર્ધનનાથજીના આ જ છે, આજે મારા મોટા ભાગ્ય છે, કે મને આવાં દર્શન મળ્યા તે સમયે શ્રીગોવર્ધનનાથજી આગળ કુંભનદાસજી પદ ગાતા હતા. તે જેવા શ્રીગોવર્ધનનાથજી કોટી કંદર્પ લાવણ્ય સ્વરૂપ મનહરણ બિરાજતા હતા, તેવા રસરૂપ કુંભનદાસજીએ પદ ગયાં.